Cráter da Terra de Wilkes

A concentración de masa da Terra de Wilkes é un dos dous posíbeis sitios de impacto de meteoritos escondidos baixo a capa de xeo de Wilkes Land, na Antártida Oriental. 
 Descubrimento 
miniatura| Mapa da Antártida que mostra a Terra de Wilkes, co cráter conxecturado por von Frese et al. marcado en vermello.
A hipótese foi publicada nun artigo de Weihaupt en 1976. Con anterioridade, na década de 1960, xa se especulara tamén coa posibilidade da formación de australitosOs australitos ou australites son un tipo de tectita, vidro natural formado polo impacto de meteoritos de orixe extraterrestre, atopados no Hemisferio sur, principalmente en Australia. Estes materiais, compostos principalmente por dióxido de silicio (cuarzo), presentan unha variedade de formas e tamaños e son formados a partir da fusión e solidificación do material terrestre durante o impacto. debido a un grande impacto.

Foi informado por primeira vez nunha conferencia en maio de 2006 por un equipo de investigadores dirixido por Ralph von Frese e Laramie Potts da Universidade Estatal de Ohio.

A anomalía da Terra de Wilkes foi detectada utilizando datos gravitacionais que suxiren a presenza dun mascon (concentración de masa)Un mascon (abreviatura de "mass concentration") é unha rexión da litosfera onde hai unha concentración anormalmente alta de masa. Esta alta concentración de masa pode causar anomalías gravitacionais detectables desde o espazo. Os mascons foron inicialmente descubertos na Lúa, pero tamén se atoparon en outros corpos planetarios, incluíndo a Terra. de aproximadamente 300 km de diámetro. Esta anomalía podería ser o resultado dun impacto de grande enerxía, posibelmente responsábel da extinción masiva do Permiano-Triásico, hai aproximadamente 250 millóns de anos, eliminando ao redor do 90% da vida mariña e o 70% da vida terrestre, aínda que esta teoría segue sendo especulativa. 

 Investigación 
Os datos gravitacionais e magnéticos recollidos pola NASA e outras axencias científicas indican que a anomalía da Terra de Wilkes podería ser consistente coa estrutura dun grande cráter de impacto. Non obstante, debido á espesa capa de xeo que cobre a rexión, e mesmo ás condicións extremas da Antártida, as probas directas son difíciles de obter.

 Situación 
As súas coordenadas son 70°S 120°E.

 Notas 

 Véxase tamén 
 Cráter de impacto
 Extinción masiva do Permiano-Triásico
 Concentración de masa

 Ligazóns externas 
 Imaxes do cráter "Big Bang In Antarctica -- Killer Crater Found Under Ice (Arquivado)

Categoría:Xeografía da Antártida
Categoría:Cráteres da Terra
Categoría:Permiano
Categoría:Extincións masivas